**Hrvatski jezik (1. lipnja 2020.)**

Kratice (obične kratice i pokrate)

ROK ZA IZVRŠAVANJE ZADATKA: utorak (2. 6.), do 15 sati

**Zadatak i upute za rad:**

* U vašem današnjem zadatku upoznat ćete se s vrstama i čestim primjerima kratica u hrvatskome jeziku. Sigurna sam da vam pojam „kratice“ nije nepoznat, ponajprije zbog toga jer se svakodnevno susrećete s njima. Primjerice, vaša škola u svom nazivu može nositi kraticu (OŠ – Osnovna škola) ili kada gledate televiziju, gotovo svaka televizijska kuća ima kraticu svoga imena (HRT – Hrvatska radiotelevizija).
* Ipak, kada je riječ o kraticama, moramo jako dobro paziti kako ih točno pisati – iza kojih se piše točka, a iza kojih ne, koje pišemo malim slovima, a koje velikim itd. To ćete otkriti upravo kroz ovaj zadatak.
* Današnji zadatak odradit ćete proučavajući power point prezentaciju o kraticama, a nju vam prilažem u objavi s ovim uputama.
* Naravno da nećete trebati prepisivati sve iz te prezentacije, ali ćete ju svakako cijelu proći i pročitati (i zadatke na kraju) kako bi vam u potpunosti bilo jasno ovo gradivo i da biste vidjeli što više primjera kratica. Na zadatke i pitanja u prezentaciji odgovarajte si usmeno ili zapisujte, kako god želite, ali promišljajte o tome što čitate.
* **Dok budete proučavali sadržaj prezentacije, u svoju ćete bilježnicu zapisati sljedeće:**

1. **sadržaj 6. slajda – na njemu se nalaze primjeri i objašnjenje običnih kratica u našem jeziku;**
2. **sadržaj 11. slajda – na njemu se nalaze primjeri i objašnjenje pokrata;**
3. **sadržaj 13. slajda – umna mapa koja predstavlja osnovnu podjelu kratica;**
4. **na temelju proučene prezentacije sami ćete napisati koje se od dviju vrsta kratica (obične ili pokrate) mogu sklanjati, tj. mijenjati svoj oblik u različitim padežima/oblicima.**

* Današnji zadatak prilično je jednostavan, a i njegovo gradivo dio je našega svakodnevnoga života, stoga ga u cijelosti mogu odraditi i učenici koji nastavu pohađaju po prilagođenom programu.